Sejarah Filipina

**Sejarah [[Filipina]]** dipercayai bermula dengan kedatangan manusia pertama menggunakan rakit atau bot sekurang-kurangnya 67,000 tahun yang lalu seperti yang dicadangkan oleh penemuan Callao Man 2007. Kepulauan itu mula-mula didiami oleh Negrito, disusuli oleh penghijrahan masuk orang-orang Austronesia.

Para sarjana umumnya percaya bahawa kumpulan-kumpulan sosial ini akhirnya berkembang menjadi pelbagai penempatan atau tatanegara yang pelbagai peringkat pengkhususan ekonomi, stratifikasi sosial, dan organisasi politik. Sesetengah penempatan ini (kebanyakannya terletak di delta sungai utama) mencapai tahap kemajuan sosial yang dirasai cukup oleh sesetengah sarjana untuk digelar negeri. Ini termasuk pendahulu bagi pusat-pusat kependudukan moden seperti Maynila, Tondo, Pangasinan, Cebu, Panay, Bohol, Butuan, Cotabato, Lanao, dan Sulu serta beberapa lagi negeri seperti Ma-i yang masih belum ditentukan kedudukannya.

Setiap politi ini masing-masing memperlihatkan kesan pengaruh dari India dari segi agama, bahasa, budaya, sastera dan falsafah melalui pelbagai kempen dari India termasuk kempen Asia Tenggara Rajendra Chola I, dari Arab dengan kewujudan agama Islam, ataupun dari China sebagai negeri-negeri ufti kecinaan. Negeri-negeri maritim kecil ini berkembang sejak alaf pertama. Kerajaan-kerajaan ini banyak berdagang dengan negara-negara yang kini dikenali sebagai China, India, Jepun, Thailand, Vietnam, dan Indonesia. Baki penempatan yang lain merupakan wilayah "barangay" bebas yang bersekutu dengan mana-mana negeri besar.

Kali pertama tercatatnya kunjungan orang Eropah ialah kedatangan Ferdinand Magellan. Beliau terlihat Pulau Samar pada 16 Mac 1521, dan keesokan harinya mendarat di Pulau Homonhon, kini dalam wilayah Guiuan, Samar Timur. Penjajahan Sepanyol bermula dengan kedatangan ekspedisi Miguel López de Legazpi dari Mexico pada 13 Februari 1565. Beliau mendirikan penempatan tetap pertama di Cebu. Sebahagian besar kepulauan itu tertakluk kepada pemerintahan Sepanyol, lalu membentuk struktur politik bersatu terawal yang dikenali sebagai Filipina. Pemerintahan penjajah Sepanyol menyaksikan kemasukan agama Kristian, kanun undang-undang serta universiti moden tertua di Asia. Filipina diperintah di bawah Kewizuraian Sepanyol Baru yang bertapak di Mexico sehingga kemerdekaan Mexico. Selepas itu, jajahan diperintah secara langsung oleh Sepanyol.

Pemerintahan Sepanyol berakhir pada tahun 1898 dengan kekalahan Sepanyol dalam perang dengan Amerika Syarikat. Kemudian Filipina dijadikan wilayah Amerika Syarikat. Pada masa yang sama, sebuah Revolusi Filipina yang dilancarkan pada tahun 1896 untuk melawan Sepanyol lalu menubuhkan Republik Filipina Pertama, negara merdeka pertama yang tidak bertahan lama dan akhirnya dipatahkan oleh AS melalui Perang Filipina–Amerika. 

Amerika Syarikat menubuhkan Kerajaan Kepulauan () untuk Filipina. Pada 1907, ditubuhkan Dewan Undangan Filipina menerusi pilihan raya. AS menjanjikan kemerdekaan bagi Filipina seperti yang termaktub dalam Akta Jones. Komanwel Filipina ditubuhkan pada 1935 sebagai langkah perantaraan 10 tahun sebelum kemerdekaan penuh. Akan tetapi pada 1942 sewaktu Perang Dunia Kedua, Jepun menduduki Filipina sehingga diusir oleh AS pada 1945. Perjanjian Manila 1946 berjaya menubuhkan sebuah republik Filipina yang merdeka.

Pada 1972, Presiden Filipina Ferdinand Marcos mengenakan pemerintahan ketenteraan. Ekoran pembunuhan Ninoy Aquino, Marcos mengadakan pilihan raya mengejut pada tahun 1986 dan kemudian meninggalkan negara sewaktu Revolusi Kuasa Rakyat yang melantik Cory Aquino sebagai presiden dan memulihkan demokrasi.

## Prasejarah

Penemuan alatan batu dan fosil bangkai haiwan yang dipotong di Rizal, Kalinga telah mentarikhkan bukti kewujudan hominin terawal di negara pada seawal 709,000 tahun. Namun begitu, metatarsal Orang Callao, yang ditarikhkan sejitu-jitunya secara kaedah siri uranium kepada sekitar 67,000 tahun dahulu kekal tinggalan manusia tertua yang ditemui di Filipina setakat ini. Sebelum ini gelaran rangka tertua milik Orang Tabon dari Palawan yang ditarikhkan karbon kepada sekitar 26,500 tahun dahulu. Kaum Negrito merupakan antara penduduk terawal kepulauan, tetapi tidak pasti sebenarnya bila mereka mula-mula menetap di Filipina.

Ada pelbagai teori mengenai asal-usul orang Filipina terawal. F. Landa Jocano berteori bahawa nenek moyang orang Filipina berevolusi secara tempatan, manakala teori asal pulau oleh Wilhelm Solheim mempostulatkan bahawa proses pendudukan kepulauan berlaku melalui rangkaian perdagangan yang berasal dari kawasan Sundaland sekitar 48,000–5000&nbsp;SM dan bukan penghijrahan besar-besaran. Teori Peruasan Austronesia menjelaskan bahawa suku-suku Melayu-Polinesia yang datang dari Taiwan mula berhijrah ke Filipina sekitar 4000&nbsp;SM, menggantikan pendatang yang terawal.

Teori yang paling umum diterima berasaskan bukti linguistik dan arkeologi ialah model "Keluar dari Taiwan" yang beranggapan bahawa orang Austronesia dari Taiwan yang sendiri keturunan dari tamadun neolitik di sungai Yangtze seperti budaya Liangzhu, mula berhijrah masuk ke Filipina sekitar 4000&nbsp;SM, menggantikan pendatang terdahulu. Ketika zaman neolitik, dikatakan wujudnya sebuah "budaya jed" seperti yang dibuktikan oleh puluhan ribu artifak hasil bentukan jed halus yang ditemui di Filipina bertarikh 2000&nbsp;SM.

Jed ini dikatakan berasal dari sedekat Taiwan dan juga ditemui di tempat-tempat lain di seluruh Asia Tenggara. Dikatakan bahawa artifak ini membuktikan komunikasi jarak jauh sesama masyarakat Asia Tenggara prasejarah. Menjelang 1000&nbsp;SM, penduduk kepulauan berkembang menjadi empat jenis kelompok sosial, iaitu: puak-puak pemburu-pengumpul, masyarakat pahlawan, plutokrasi tanah tinggi, dan negeri-negeri pelabuhan.

## Zaman sebelum penjajah

Garis pemisah antara prasejarah dan sejarah awal Filipina terletak pada 21 April 900, bersamaan dengan tarikh yang tertulis pada Prasasti Tembaga Laguna, catatan bertulis terawal yang diketahui wujud dari Filipina. Tarikh ini berada di tengah-tengah "Fasa Kebangkitan" Filipina (abad pertama hingga ke-14 Masihi) yang bercirikan corak sosiobudaya baru muncul, perkembangan awal penempatan tepi laut besar-besaran, susun lapis dan pengkhususan sosial yang lebih ketara, dan bermulanya perdagangan dalam dan luar negara. Menjelang 1300-an, banyak penempatan tepi pantai menjadi pusat perdagangan progresif lalu menjadi titik tumpuan bagi perubahan sosial, menyambut kemasukan cara hidup kompleks yang dicirikan oleh F. Landa Jocano sebagai "Fasa Barangay" dalam sejarah awal Filipina, mulai abad ke-14 hingga bermula zaman penjajahan oleh Sepanyol.

Penemuan besi sekitar abad pertama Masihi mewujudkan perubahan sosioekonomi ketara yang membolehkan penempatan untuk membesar dan membentuk pola sosial baharu yang bercirikan susun lapis dan pengkhususan sosio-politik.

Sesetengah negeri ini, khususnya penempatan tepi pantai di dalam atau sekitar muara sungai besar, akhirnya menjalin hubungan perdagangan besar-besaran dengan kuasa-kuasa dagang terawal Asia Tenggara, terutama sekali kerajaan-kerajaan keindiaan di Malaysia dan Java, pelbagai dinasti China, Thailand, dan kemudian, Kesultanan Muslim Brunei.  Mereka juga berdagang dengan Vietnam, Jepun, dan pulau-pulau Austronesia yang lain.

Berdasarkan penemuan arkeologi, perdagangan dengan China dipercayai bermula pada dinasti Tang, tetapi meluas lagi pada dinasti Song. Menjelang alaf ke-2 Masihi, diketahui sesetengah negeri Filipina yang menghantar perwakilan saudagar untuk menyertai sistem ufti yang dikuatkuasakan oleh istana Cina. "Negeri-negeri ufti" ini pada dasarnya memperakui negara dan kerajaan China sebagai pusat kebudayaan dunia. Dalam semua negeri awal Filipina ini, aturan ini memenuhi keperluan untuk berdagang dengan China tetapi tidak sejauh menyerahkan kuasa pemerintahan atau ketenteraan.

Berkenaan hubungan negeri Filipina awal dengan pelbagai negeri di Nusantara, catatan legenda sering menyatakan interaksi negeri terawal Filipina dengan empayar Sriwijaya, tetapi tidak cukup bukti arkeologi untuk menyokong kukuh hubungan sedemikian. Namun demikian, terdapat cukup bukti untuk perdagangan meluas bersama empayar Majapahit.

Masih dibincangkan sejauh mana dan bagaimana pengaruh budaya India terhadap negeri Filipina kuno, tetapi para ilmuwan sepakat bahawa mungkin tiada hubungan perdagangan yang ketara antara India dan Filipina, maka ciri-ciri kebudayaan India seperti istilah bahasa dan amalan keagamaan dibawa masuk pada abad ke-10 hingga ke-14 melalui hubungan negeri Filipina dengan empayar Majapahit yang Hindu. Oleh itu, kepulauan Filipina merupakan salah sebuah negara yang terletak di pinggiran luar "zon budaya India Raya".

Negeri-negeri terawal Filipina lazimnya bercirikan struktur sosial tiga tingkat. Biarpun lain budaya lain istilahnya, struktur tiga tingkat ini mestilah terdiri daripada kelas bangsawan, kelas "orang bebas", dan kelas hamba abdi yang dipanggil "alipin" atau "oripun."  Antara ahli-ahli kelas bangsawan ini ialah pemimpin yang memegang jawatan "Datu," yang bertanggungjawab mengetuai kelompok masyarakat berautonomi yang dipanggil "barangay" atau "dulohan".  Setiap kali semua barangay bergabung sama ada untuk membentuk penempatan besar ataupun perikatan sesama negeri, orang tua-tua atau kehormat di kalangan mereka akan diangkat sebagai "datu agung", yang bergelara Lakan, Sultan, Rajah, ataupun sekadar Datu Tinggi.

### Negara kota dan negeri-negeri pantai awal

Catatan sejarah terawal bagi semua neger dan kerajaan ini ialah Prasasti Keping Tembaga Laguna yang secara tidak langsung merujuk kepada negeri Tagalog yang dipanggil Tondo (–1589) dan dua tiga lagi penempatan yang dipercayai terletak berdekatan 
Tondo, di samping sebuah penempatan berdekatan Gunung Diwata di Mindanao, dan kompleks kuil di Medang di Jawa. Although the precise political relationships between these polities is unclear in the text of the inscription, the artifact is usually accepted as evidence of intra- and inter-regional political linkages as early as 900 CE. Sewaktu ketibaan ahli etnografi terawal dari Eropah pada 1500-an, Tondo diperintah oleh datu agung yang bergelar "Lakan". Tondo berkembang menjadi pusat perdagangan utama yang berkongsi monopoli dengan Kerajaan Maynila ke atas perdagangan barangan dinasti Ming di seluruh kepulauan. Begitu penting perdagangan ini sehingga Maharaja Yongle melantik seorang wali Cina yang bernama Ko Ch'a-lao untuk pergi menyelianya.

Catatan sejarah berikut yang memaksudkan suatu tempat di Filipina ialah Jilid 186 sejarah rasmi dinasti Song yang memerikan sebuah "negara" Ma-i (). Saudagar dari Song melawat Ma-i saban tahun, dan catatan mereka menggambarkan geografi, barang dagangan dan budi ragam perdagangan penguasa-penguasa Ma-i. Saudagar-saudagar Cina menyatakan bahawa rakyat Ma-i jujur mengerjakan perdagangan. Oleh sebab deskripsi bagi lokasi Ma-i dalam catatan-catatan ini kurang jelas, adanya pertikaian mengenai lokasi sebenar Ma-i. Ada yang percaya bahawa ia terletak di Bay, Laguna, dan ada juga yang percaya ia memaksudkan Mindoro.

Sejarah rasmi dinasti Song kemudian menyebut akan Kerajaan Butuan () di Mindanao timur laut, iaitu negeri pertama dari kepulauan Filipina yang dicatatkan menghantar ufti kepada empayar Cina pada 17 Mac 1001 M. Butuan naik terkenal di bawah Rajah Sri Bata Shaja, ahli kelas pemerintah beragama Buddha yang mentadbir bangsa Hindu. Negeri ini maju disebabkan industri pertukangan emas tempatan serta hubungan komersial dan persaingan diplomatik bersama tamadun Champa.

Kedatuan Madja-as () ditubuhkan ekoran perang saudara di Sriwijaya yang sedang runtuh, di mana setiawan bagi datu-datu Melayu Sriwijaya menentang pencerobohan dinasti Chola dan raja bonekanya iaitu Makatunao, lalu menubuhkan negeri gerila di kepulauan Visayas. Datu pengasasnya, Puti, telah membeli tanah untuk wilayah baharunya daripada wira pribumi Ati, Marikudo. Madja-as ditubuhkan di atas pulau Panay (yang dinamakan sempena negeri tumbang Pannai di Sumatera yang bersekutu dengan Srivijaya). Kemudian, rakyat Madja-as sering menjarah bandar-bandar pelabuhan Cina selatan dan berperang dengan tentera laut Cina.

Kerajaan Cebu () merupakan jiran dengan Madja-as di Visayas yang dipimpin oleh Rajamuda Sri Lumay, seorang raja keturunan campuran Tamil. Negeri ini meningkat kaya dengan memanfaatkan perkapalan antara pulau dalam gugusan. Kerajaan Butuan dan Cebu saling berpakat dan juga menjalin hubungan dan laluan dagang dengan Kutai, sebuah negara Hindu yang ditubuhkan oleh saudagar India di Borneo selatan.

Tarikh legenda terawal yang menyebut akan Kerajaan Maynila (c. 1258–1571) di pulau Luzon di seberang Sungai Pasig dari Tondo berkaitan dengan kejayaan tentera laut Rajah Ahmad dari Brunei ke atas Rajah Avirjirkaya dari Majapahit yang pernah menguasai sebuah penempatan pra-Islam di lokasi yang sama. Catatan Cina pada tempoh ini juga menyebut akan sebuah negeri yang bernama "Luzon." Ini mungkin memaksudkan Maynila kerana catatan Portugis dan Sepanyol dari 1520-an terang-terang menyatakan bahawa "Luçon" and "Maynila" adalah satu tempat yang sama, tetapi ada sejarawan yang berhujah bahawa semua pihak tersebut tidak pernah melawat Maynila, maka "Luçon" mungkin memakuskan semua negeri Tagalog dan Kapampangan yang bangkit di pesisiran Teluk Manila. Apapun, dari awal 1500-an hingga selewat 1560-an, bangsa pelaut ini dipanggil "Luções" oleh Melaka Portugis dan mereka menyertai usaha perdagangan dan ketenteraan di Burma, Melaka dan Timor Timur di mana mereka diupah sebagai saudagar dan askar upahan.

Di Luzon utara, Caboloan (Pangasinan) () menghantar utusan ke China pada 1406–1411, dan juga berdagang dengan Jepun. 

Tahun 1300-an menyaksikan kedatangan dan tersebarnya syiar Islam di kepulauan Filipina. Pada 1380, Karimul Makdum dan Syariful Hasyim Syed Abu Bakar, seorang pedagang Arab ang lahir di Johor, tiba di Sulu dari Melaka dan menubuhkan Kesultanan Sulu dengan menukarkan raja Sulu, Rajah Baguinda Ali dan mengahwini puteri baginda. Pada akhir abad ke-15, Syarif Muhammad Kabungsuwan dari Johor memperkenalkan Islam di pulau Mindanao lalu menubuhkan Kesultanan Maguindanao. Corak pemerintahan kesultanan tersebar lagi ke rantau Lanao.

Kemudian Islam mula tersebar ke luar Mindanao di selatan dan menuju ke Luzon di utara. Manila di Luzon diislamkan sewaktu pemerintahan Sultan Bolkiah pada 1485–1521. Ini tercapai kerana Kesultanan Brunei menundukkan Tondo dengan menewaskan Rajah Gambang dalam pertarungan lalu menabalkan raja Muslim, Rajah Salalila serta menubuhkan Kerajaan Maynila sebagai negeri boneka Brunei. Sultan Bolkiah juga mengahwini Laila Mecana, puteri kepada Sultan Sulu Amir Ul-Ombra untuk memperluas pengaruh Brunei di Luzon sekali dengan Mindanao. Kemudian, suku-suku Muslim terus berperang dan membuat serbuan hamba abdi terhadap negeri-negeri Visayas. Menyertai serangan Muslim, Kesultanan Ternate membinasakan Kedatuan Dapitan di Bohol. Kerajaan-kerajaan Hindu Butuan dan Cebu turut mengalami serbuan hamba dari Kesultanan Maguindanao dan berperang dengannya. Seiringan dengan serbuan hamba ini adalah pemberontakan Datu Lapu-Lapu dari Mactan terhadap Rajah Humabon dari Cebu. Juga berputiknya pertikaian wilayah antara negeri Tondo dan negeri taklukan Brunei iaitu Kerajaan Islam Maynila, di mana pemerintah Maynila, Rajah Matanda, meminta bantuan ketenteraan terhadap Tondo dari saudara-mara di Kesultanan Brunei.

Persengketaan sesama Datu, Rajah, Sultan, and Lakan lama-kelamaan memudahkan Sepanyol untuk menjajah. Lagipun, kepulauan tidak padat penduduknya disebabkan sering dilanda bencana alam dan persengketaan sesama negeri. Oleh itu, mudahlah untuk dijajah dan semua negeri kecil di kepulauan cepat diserap ke dalam Empayar Sepanyol.

## Zaman penjajahan
Pada pendapat jurnalis Alan Robles, "Penjajahan itu mencipta Filipina, membentuk budaya politiknya dan terus mempengaruhi cara pemikirannya. Bangsa diacukan secara muktamad oleh 333 tahun di bawah Sepanyol dan hampir lima dekad di bawah Amerika Syarikat". Ahli antropologi Prospero Covar berpendapat, "Pemikiran, budaya dan psikologi kita hampir-hampir dibaratkan walhal kita [rakyat Filipina] sebenarnya orang Asia."

### Pemerintahan Sepanyol

Pada 1521, ekspedisi penjelajah Portugis Ferdinand Magellan tiba di Filipina, menuntut kepulauan bagi pihak Sepanyol dan kemudian terbunuh di Pertempuran Mactan. Penjajahan bermula apabila penjelajah Sepanyol Miguel López de Legazpi tiba dari Mexico pada 1565 dan menubuhkan penempatan Hispanik pertama di Cebu. Setelah berpindah ke pulau Panay dan menggabungkan sekutu campuran pribumi Visayas, askar dari Sepanyol dan rekrut dari Amerika Latin, pihak Sepanyol kemudian menjarah Kerajaan Islam Manila di mana mereka menumpaskan Persubahatan Tondo dan membuang para rakan subahat ke Guam dan Guerrero. Di bawah pemerintahan Sepanyol, mereka menubuhkan Manila sebagai ibu kota Hindia Timur Sepanyol (1571).

Mereka juga menumpaskan hulubalang Cina Limahong. Untuk menyekat proses pengislaman Filipina, Sepanyol melancarkan Perang Kastila terhadap Kesultanan Brunei bahkan juga berperang terhadap Kesultanan Ternate dan Tidore (untuk membalas pengabdian dan kegiatan lanun Ternate terhadap sekutu Sepanyol iaitu Bohol dan Butuan). Pihak Sepanyol menganggap perang dengan Muslim di Asia Tenggara ini sebagai lanjutan bagi Reconquista, sebuah usaha berabad-abad untuk merampas kembali dan mengkristiankan semula ibu pertiwi Sepanyol yang ditakluki oleh kerajaan Muslim dari Khilafah Umayyad. Ekspedisi Sepanyol ke Filipina juga sebahagian daripada sengketa dunia Iberia-Islam yang termasuk perseteruan dengan Empayar Uthmaniyah yang mempunyai pusat operasi di wilayah taklukan berdekatan, iaitu Kesultanan Aceh. Kesannya, kubu pertahanan diperkuat di Taiwan dan Kepulauan Maluku. Semua itu ditinggalkan dan bala tentera Sepanyol di samping orang asli Papua yang baru dikristiankan di Maluku, berundur kembali ke Filipina untuk menumpukan semua angkatan tentera disebabkan ancaman serangan oleh setiawan dinasti Ming kelahiran Jepun, Koxinga sang pemerintah Kerajaan Tungning. Akan tetapi, serangan yang dirancang itu tidak menjadi. Sementara itu, pendatang dihantar ke pulau-pulau Palau dan Marianas di Pasifik.

Lama-kelamaan pemerintahan Sepanyol banyak menyumbang kepada kesatuan politik bagi negeri-negeri yang berpecah-belah di kepulauan. Dari 1565 hingga 1821, Filipina ditadbir sebagai wilayah dalam Kewizuraian Sepanyol Baru yang bertapak di Mexico, selepas itu ditadbir secara langsung dari Madrid selepas Perang Kemerdekaan Mexico. Geliung Manila, kapal-kapal kayu terbesar pernah wujud, dipasang di Bicol dan Cavite. Kapal-kapal geliung Manila diiringi oleh armada tentera laut besar-besaran dalam perjalanan ulang-alik antara Manila dan Acapulco. Kapal geliung ini berlayar sekali dua setahun dari abad ke-16 hingga ke-19. Geliung Manila membawa sekali barang-barangan, settlers dan pengukuhan tentera dari Amerika Latin ke Filipina.

Perdagangan memperkenalkan bahan-bahan makanan seperti jagung, tomato, ubi kentang, cili, coklat dan nenas dari Mexico dan Peru. Dalam Filipina ditubuhkan Negeri Markuis Buglas dan hak pemerintahannya dikurniakan kepada Sebastian Elcano seangkatan, mereka yang terselamat dari usaha sulung pelayaran mengelilingi dunia, dan juga pewaris-pewaris mereka. Bandar-bandar baru juga ditubuhkan sementara mubaligh Katolik memasukkan kebanyakan kaum pribumi tanah pamah ke dalam agama Kristian. Mereka juga menubuhkan sekolah, universiti, hospital dan gereja yang dibina berasaskan seni bina "Baroque Gempa". To defend their settlements, the Spaniards constructed and manned a network of military fortresses (called "Presidios") across the archipelago. Sepanyol juga mendekrikan pengenalan persekolahan awam percuma pada 1863. Kesan daripada semua dasar inilah jumlah penduduk naik mendadak.

Sewaktu pemerintahannya, Sepanyol mematahkan berkali-kali pemberontakan oleh orang asli. Juga terdapat ancaman ketenteraan luar dari lanun Cina dan Jepun, Belanda, Inggeris, Portugis dan Muslim Asia Tenggara. Semua pencabar itu dapat ditangkis biarpun musuh mengepung kepulauan Filipina dalam bentukan bulan sabit dari Jepun ke Indonesia. Angkatan British menduduki Manila dari 1762 hingga 1764 sebagai lanjutan daripada pertempuran Perang Tujuh Tahun. Pemerintahan Sepanyol pulih ekoran Perjanjian Paris 1763. Konflik Sepanyol–Moro berlarutan ratusan tahun. Pada suku akhir abad ke-19, Sepanyol menakluki sebahagian wilayah Mindanao, dan bangsa Moro Muslim di Kesultanan Sulu memperakui kedaulatan Sepanyol.

Pada abad ke-19, pelabuhan-pelabuhan Filipina terbuka kepada perdagangan dunia dan berlakunya anjakan dalam masyarakat tempatan. Ramai orang Sepanyol yang lahir di Filipina (**') dan golongan kacukan (**') menjadi kaya sementara pendatang dari Amerika Latin membuka jawatan kerajaan yang asalnya dipegang oleh orang Sepanyol yang lahir di Semenanjung Iberia (**). Gagasan revolusi juga mula tersebar di seluruh kepulauan. Kemarahan *criollos* membawa kepada Dahagi Cavite 1872 yang mendahului Revolusi Filipina.

Sentimen revolusi disemarakkan pada 1872 selepas tiga orang paderi—Mariano Gómez, José Burgos, dan Jacinto Zamora (sama-sama dikenali sebagai Gomburza)—dituduh menghasut oleh pihak berkuasa penjajah lalu dihukum bunuh. Ini mencetuskan gerakan propaganda di Sepanyol yang dianjurkan oleh Marcelo H. del Pilar, José Rizal, dan Mariano Ponce, melobi untuk pembaharuan politik di Filipina. Rizal sendiri dihukum bunuh pada 30 Disember 1896 atas tuduhan memberontak. Oleh sebab cubaan melakukan pembaharuan ditentang hebat, pada 1892 Andrés Bonifacio menubuhkan kongsi gelap Katipunan yang memperjuangkan kemerdekaan dari Sepanyol melalui pemberontakan bersenjata.

Bonifacio dan Katipunan memulakan Revolusi Filipina pada 1896. Sebuah puak dalam Katipunan, iaitu Magdalo dari wilayah Cavite, akhirnya tampil untuk mencabar kedudukan Bonifacio sebagai ketua revolusi dan kemudian Emilio Aguinaldo mengambil alih. Pada 1898, Perang Sepanyol–Amerika Syarikat tercetus di Cuba dan sampai di Filipina. Aguinaldo mengisytiharkan kemerdekaan Filipina dari Sepanyol di Kawit, Cavite ada 12 Jun 1898, maka ditubuhkan Republik Filipina Pertama di Gereja Barasoain pada tahun berikutnya.

### Pemerintahan Amerika Syarikat

Kepulauan diserahkan oleh Sepanyol kepada Amerika Syarikat yang memenangi Perang Sepanyol-Amerika. A compensation of US$20&nbsp;million was paid to Spain according to the terms of the 1898 Treaty of Paris. Makin jelas bahawa Amerika Syarikat tidak akan mengiktiraf Republik Filipina Pertama yang baru ditubuhkan, maka berletusnya Perang Filipina-Amerika, Republik Pertama itu tewas, maka kepulauan tertakluk di bawah pemerintahan Kerajaan Kepulauan. Perang ini menyebabkan kematian berpuluh ribu askar dan ratusan ribu orang awam, kebanyakannya akibat daripada wabak taun.

Kemudian Amerika menumpaskan negeri-negeri pemberontak yang lain, terutamanya Kesultanan Sulu yang merosot, di samping mematahkan kebangkitan Republik Tagalog, Republik Negros di Visayas, dan Republik Zamboanga di Mindanao. Pada zaman ini, berlakunya kelahiran semula dalam budaya Filipina dengan kebangkitan perfileman dan sastera Filipina. Daniel Burnham mendirikan pelan seni bina untuk menjadikan Manila sebuah bandar raya moden.
Pada 1935, Filipina diberi status Komanwel dengan Manuel Quezon selaku presiden. Beliau memperuntukkan bahasa kebangsaan serta memperkenalkan hak mengundi untuk wanita dan pembaharuan hak milik tanah.

### Pemerintahan Jepun

Rancangan untuk kemerdekaan dalam sedekad selepas 1935 diganggu pada Perang Dunia Kedua apabila Empayar Jepun datang menyerang dan menubuhkan Republik Filipina Kedua pimpinan José P. Laurel sebagai negeri subahat. Banyak kekejaman dan jenayah perang dilakukan sepanjang perang seperti Perarakan Maut Bataan dan pembunuhan beramai-ramai Manila yang memuncak dengan Pertempuran Manila. Pada 1944, Quezon meninggal dalam buangan di Amerika Syarikat lalu diganti oleh Sergio Osmeña. Kemudian Pihak Berikat melaksanakan strategi "melompat-lompat pulau" ke arah kepulauan Filipina untuk merampas kembali wilayah yang ditawan oleh Jepun.

Dari 1942 hingga 1944, tentangan gerila Filipina diberi galakan dan bekalan oleh kapal selam Tentera Darat AS dan turunan payung terjun supaya mereka dapat mengganggu Tentera Jepun dan mengambil kembali kawasan kampung, hutan dan gunung, maka Empayar Jepun hanya tinggal 12 daripada 48 wilayah. Sedangkan terus setia kepada AS, ramai warga Filipina percaya dan berharap agar pembebasan dari Jepun akan mendatangkan kebebasan dan kemerdekaan yang sudah dijanjikan kepada mereka.

Akhirnya, berlakunya pertempuran laut terbesar di sejarah dari segi jumlah berat kapal yang karam, iaitu Pertempuran Teluk Leyte, apabila angkatan Berikat memulakan pembebasan Filipina dari Empayar Jepun. Tentera berikat menumpaskan Jepun pada 1945. Pada akhir perang dianggarkan bahawa lebih seribu orang Filipina telah terkorban.

## Zaman pasca penjajah

Pada 11 Oktober 1945, Filipina menjadi salah sebuah negara pengasas Pertubuhan Bangsa-Bangsa Bersatu. Pada 4 Julai 1946, Filipina diiktiraf rasmi oleh Amerika Syarikat sebagai bangsa merdeka menerusi Perjanjian Manila sewaktu pemerintahan presiden Manuel Roxas. Saki-baki angkatan komunis Hukbalahap yang tidak puas hati masih meronda kawasan desa tetapi ditumpaskan oleh pewaris Presiden Elpidio Quirino iaitu Ramon Magsaysay. Pewaris Magsaysay iaitu Carlos P. Garcia memulakan dasar Filipino First untuk menggalakkan agar perniagaan orang tempatan diutamakan daripada perusahaan asing di negara. Dasar itu diteruskan oleh Diosdado Macapagal yang memindahkan sambutan Hari Kemerdekaan dari 4 Julai ke 12 Jun, tarikh pengisytiharan Emilio Aguinaldo, di samping melanjutkan tuntutan ke atas bahagian timur Borneo Utara.

Pada 1965, Macapagal kalah pilihanraya presiden kepada Ferdinand Marcos. Pada awal pemerintahannya, Marcos memulakan pelbagai projek prasarana tetapi dituduh melakukan rasuah besar-besaran serta menggelapkan beribu juta dolar dana awam. Hampir di penghujung penggalnya, Marcos mengisytiharkan pemerintahan tentera pada 21 September 1972. Tempoh pemerintahan Marcos bercirikan penindasan politik, pencabulan hak asasi manusia dan penapisan media, tetapi tetap disokong oleh AS.

Pada 21 Ogos 1983, lawan utama Marcos iaitu ketua pembangkang Benigno Aquino, Jr., dibunuh di atas landasan Lapangan Terbang Antarabangsa Manila. Akhirnya Marcos mengadakan pilihanraya mengejut pada 1986. Marcos diisytiharkan menang tetapi ramai yang menganggap keputusan itu penipuan, menyebabkan Revolusi Kuasa Rakyat. Marcos dan sekutunya melarikan diri ke Hawaii sementara balu Aquino, Corazon Aquino diiktiraf sebagai presiden.

## Garis masa

## Rujukan

## Pautan luar
* Pegawai kerajaan portal Republik Filipina.
* Sejarah Negara Institut.
* Amerika Syarikat dan Wilayah 1870-1925: Usia Imperialisme.
*  di 55 jilid, daripada Projek Gutenberg. Diterjemahkan ke dalam bahasa inggeris, diedit dan dijelaskan oleh E. H. Blair dan J. A. Robertson. Jumlah 1-14 dan 15 25 diindeks bawah Blair, Emma Helen.
* Filipina Masyarakat dan Revolusi (luput dari asal pada 2010-01-10).
* Coklat Meningkatkan Pergerakan – mengandungi sosial komentar oleh Jose Rizal, Apolinario Mabini, dan F. Sionil Jose
* Eropah Warisan Perpustakaan – Mengimbangi Syurga dan huru-Hara: Filipina Pertemuan dengan seluruh Dunia
* Filipiniana, Perdana Digital Perpustakaan Filipina
* Filipina Sejarah